b'\n_START_ARTICLE_\nBornholmas\n_START_PARAGRAPH_\nBornholmas\xc2\xa0\xe2\x80\x93 Baltijos j\xc5\xabros sala, priklausanti Danijai, \xc4\xaf \xc5\xa1iaur\xc4\x99 nuo Lenkijos ir apie 40\xc2\xa0km \xc4\xaf pietus nuo \xc5\xa0vedijos. Salos plotas\xc2\xa0\xe2\x80\x93 588,4\xc2\xa0km\xc2\xb2, gyventoj\xc5\xb3\xc2\xa0\xe2\x80\x93 40 215 (2014\xc2\xa0m.)._NEWLINE_Administracinis centras\xc2\xa0\xe2\x80\x93 Rion\xc4\x97 (apie 15 000 gyventoj\xc5\xb3). Bornholmas\xc2\xa0\xe2\x80\x93 (Bornholms Regionskommune) yra atskiras Danijos administracinis vienetas, turintis savivald\xc4\x85.\n_START_SECTION_\nPavadinimas\n_START_PARAGRAPH_\nPirmaisiais m\xc5\xabs\xc5\xb3 eros am\xc5\xbeiais sala buvo vadinama Burgundaholm arba  Burgondhar (\xe2\x80\x9eBurgundijos sala\xe2\x80\x9c), nes \xc4\xaf sal\xc4\x85 atsik\xc4\x97l\xc4\x97 burgund\xc5\xb3 gentys.\n_START_SECTION_\nIstorija\n_START_PARAGRAPH_\nPirmieji \xc5\xbemon\xc4\x97s apsigyveno ma\xc5\xbedaug prie\xc5\xa1 12 000 met\xc5\xb3, tai buvo med\xc5\xbeiotoj\xc5\xb3 ir rink\xc4\x97j\xc5\xb3 grupel\xc4\x97s. Seniausios b\xc5\xabst\xc5\xb3 liekanos datuojamos apie 7000 m. pr. m. e. Ma\xc5\xbedaug 4000 m. pr. m. e. \xc4\xafsigali \xc5\xbeemdirbyst\xc4\x97. Yra i\xc5\xa1lik\xc4\x99 bronzos am\xc5\xbeiaus pie\xc5\xa1ini\xc5\xb3 olose bei kapinyn\xc5\xb3._NEWLINE_Gele\xc5\xbeies am\xc5\xbeiaus radiniai (apie 500 m. pr. m. e.\xc2\xa0\xe2\x80\x93 apie 800\xc2\xa0m. e.m) byloja apie intensyvius prekybinius mainus._NEWLINE_Pirm\xc4\x85syk ra\xc5\xa1ytiniuose ra\xc5\xa1tuose sala kaip atskira karalyst\xc4\x97 pamin\xc4\x97ta 890\xc2\xa0m., kuri\xc4\x85 ma\xc5\xbedaug 961\xe2\x80\x93985\xc2\xa0m. u\xc5\xbegrob\xc4\x97 dan\xc5\xb3 karalius Haroldas I M\xc4\x97lyndantis. Po to kelis am\xc5\xbeius truko vidiniai konfliktai tarp ba\xc5\xbenytin\xc4\x97s ir karaliaus vald\xc5\xbeios. XII a. pastatytos Hammershus (karaliaus) bei Lilleborg (vyskupo) pilys._NEWLINE_1643\xe2\x80\x931658\xc2\xa0m. sal\xc4\x85 buvo u\xc5\xbegrobusi \xc5\xa0vedija, po to v\xc4\x97l gr\xc4\xaf\xc5\xbeo Danijai, po to saloje \xc4\xafsivyravo taika, suklest\xc4\x97jo amatai._NEWLINE_Antrojo pasaulinio karo metu 1940\xc2\xa0m. Bornholmo saloje i\xc5\xa1silaipino Vokietijos kariuomen\xc4\x97. Po to, kai 1945\xc2\xa0m. gegu\xc5\xbe\xc4\x97s 8]] d. Vokietija pasira\xc5\xa1\xc4\x97 bes\xc4\x85lygin\xc4\x97s kapituliacijos akt\xc4\x85, Bornholme dislokuoti vermachto liku\xc4\x8diai atsisak\xc4\x97 kapituliuoti, d\xc4\x97l to R\xc3\xb8nne ir Nex\xc3\xb8 miestai buvo bombarduojami. Salose iki 1946 buvo sovietiniai armijos daliniai. Bet dabar ji vis tiek priklauso Danijai.\n_START_SECTION_\nKita informacija\n_START_PARAGRAPH_\nBornholmo liga\xc2\xa0\xe2\x80\x93 virusin\xc4\x97 (Coxsackie virus) liga, pavadinta tod\xc4\x97l, kad pirm\xc4\x85syk buvo aptikta \xc5\xa1ioje saloje.'